Hier is die Ghoema 2014-wennersKunstenaars in die Afrikaanse musiekbedryf is Sondag by Carnival City se Big Top Arena vereer met Ghoema-toekennings. Kunstenaars word in 25 verskillende afdelings vereer om Afrikaans en Afrikaanse musiek te vier. Die Ghoemas is die enigste onafhanklike musiektoekennings vir Afrikaanse musiek en vanjaar het die Ghoema Musiektrust se raad besluit om die kontinuiteit van die projek te hersien. ‘n Splinternuwe logo is vir die geleentheid ontwerp en vanjaar se wenners ontvang ŉ 24-karaat goue Ghoema-trofee wat spesiaal vir die toekennings ontwerp en vervaardig is. Koeksisters en boerewors is ook aan die gehoor uitgedeel as ŉ verwysing na Ellen Degeneres wat tydens die Oscar-toekennings pizza vir die gehoor uitgedeel het. Elvis Blue, Corlea Botha, Jay, Kurt Darren, Riana Nel en Joshua na die Reën het die gehoor vermaak. Die Coleske-broers het ŉ baanbreker-toekenning ontvang vir hul bydrae tot die bedryf. Karel Hofmann het ook ŉ baanbreker-toekenning ontvang vir Oppikoppi. Anton Goosen is vereer vir sy lewenslange bydrae tot die bedryf. Hiermee die wenners: Nuweling van die jaar: Joshua na die Reën Beste liedjieskrywer: Joe Niemand Beste DVD-produksie: Die Heuwels Fantasties Beste instrumentele album: Ockie Vermeulen vir Obsession Beste geestelike album: Joe Niemand vir Genoeg is Genoeg Beste kinderalbum of -DVD: Carike Keuzenkamp Beste vervaardiger: Robin Kelly vir Hande van Karlien van Jaarsveld Beste rock-album: Van Coke Kartel Beste alternatiewe album: Daniel Eeuwrick vir Op ŉ leë paron Beste boeremusiek-album: Dylan Emslie en sy orkes Beste kontemporêre album deur ŉ manlike kunstenaar: Joshua na die Reën Beste kontemporêre album deur ŉ vroulike kunstenaar: Andriëtte Beste pop-album deur ŉ manlike kunstenaar: Jay vir Dis hoe ons rol Beste pop-album deur ŉ vroulike kunstenaar: Karlien van Jaarsveld vir Uitklophou Beste album deur ŉ duo of groep (pop/kontemporêr): 4Werke Die liedjie van die jaar is “Superhero” deur Eden. Musiekvideo van die jaar is Eens in ŉ leeftyd deur Bobby van Jaarsveld en Riana Nel. Van Coke Kartel is aangewys as die groep van die jaar. Karlien van Jaarsveld is aangewys as beste vroulike kunstenaar van die jaar. Elvis Blue is aangewys as beste manlike kunstenaar van die jaar. Die beste verkoper van die jaar is Karlien van Jaarsveld se Uitklophou. Die beste album van die jaar is Elvis Blue se Afrikaans.